জাফর ইকবাল (ফুটবলার)

জাফর ইকবাল (জন্ম: ২৭ সেপ্টেম্বর ১৯৯৯) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলে থাকেন। ২০১৬–১৭ মৌসুমে, বাংলাদেশী ক্লাব আরামবাগের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১৭–১৮ মৌসুমে তিনি চট্টগ্রাম আবাহনীতে যোগদান করেছেন। চট্টগ্রাম আবাহনীতে ১ মৌসুম অতিবাহিত করার পর সাইফের সাথে চুক্তি স্বাক্ষর করেছেন, যেখানে তিনি ১৯ ম্যাচে ১টি গোল করেছেন। ২০২০–২১ মৌসুমে, তিনি সাইফ হতে ঢাকা মোহামেডানে যোগদান করেছেন। ২০১৭ সালে, জাফর বাংলাদেশ অনূর্ধ্ব-২০ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি এরপূর্বে ২০১৬ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৯ ম্যাচে ১টি গোল করেছেন। জাফর ইকবাল ১৯৯৯ সালের ২৭শে সেপ্টেম্বর তারিখে বাংলাদেশের বান্দরবানে জন্মগ্রহণ করেছেন এবং সেখানেই তার শৈশব অতিবাহিত করেছেন। জাফর বাংলাদেশ অনূর্ধ্ব-২০ এবং বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৭ সালের ১৮ই সেপ্টেম্বর তারিখে তিনি ২০১৭ সাফ অনূর্ধ্ব-১৮ চ্যাম্পিয়নশিপে ভারত অনূর্ধ্ব-২০ দলের বিরুদ্ধে গ্রুপ পর্বের নিজেদের প্রথম ম্যাচে বাংলাদেশ অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। তিনি অভিষেক ম্যাচেই ভারত অনূর্ধ্ব-২০ দলের বিরুদ্ধে বাংলাদেশের বয়সভিত্তিক দলের হয়ে প্রথমবারের মতো গোল করেছেন। বাংলাদেশের বয়সভিত্তিক দলের হয়ে তিনি প্রায় ১ বছরে ১১ ম্যাচে অংশগ্রহণ করে ৫টি গোল করেছেন। ২০১৬ সালের ১লা সেপ্টেম্বর তারিখে, মাত্র ১৬ বছর ১১ মাস ৬ দিন বয়সে, জাফর মালদ্বীপের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৬২তম মিনিটে আক্রমণভাগের খেলোয়াড় দিদারুল আলমের বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ৫–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে জাফর সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ৬ মাস ২৭ দিন পর, বাংলাদেশের জার্সি গায়ে প্রথম গোলটি করেন; ২০১৮ সালের ২৭শে মার্চ তারিখে, লাওসের বিরুদ্ধে ম্যাচে বাংলাদেশের হয়ে প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ৯ আগস্ট ২০২২ পর্যন্ত হালনাগাদকৃত। অনূর্ধ্ব-২০ জাতীয় দল কুল বিএসপিএ বর্ষসেরা ফুটবলার: ২০১৭ "SAFF U18 Championship: Bangladesh beat India by 4-3"। Risingbd.com। ১৮ সেপ্টেম্বর ২০১৭।  "Bangladesh stage incredible comeback to beat India"। The Daily Star। ১৮ সেপ্টেম্বর ২০১৭।  "Nat'l football team to fly for Maldives today"। The Daily Sun। ১২ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০১৮।  "FIFA Friendlies September"। ইএসপিএন (ইংরেজি ভাষায়)। ১ সেপ্টেম্বর ২০১৬। সংগ্রহের তারিখ ২৮ মার্চ ২০২১। [স্থায়ীভাবে অকার্যকর সংযোগ] "International friendlies • Regular"। eurosport (ইংরেজি ভাষায়)। ১ সেপ্টেম্বর ২০১৬। সংগ্রহের তারিখ ২৮ মার্চ ২০২১।  "International friendlies • Regular"। eurosport (ইংরেজি ভাষায়)। ২৭ মার্চ ২০১৮। সংগ্রহের তারিখ ২৮ মার্চ ২০২১।  "Bangladesh hold Laos 2-2" (ইংরেজি = ভাষায়)। দ্য ডেইলি স্টার। ২৭ মার্চ ২০১৮। সংগ্রহের তারিখ ২৮ মার্চ ২০২১। উদ্ধৃতি শৈলী রক্ষণাবেক্ষণ: অচেনা ভাষা (link) "Laos v Bangladesh Live Commentary, Mar 27, 2018"। গোল (ইংরেজি ভাষায়)। ২৭ মার্চ ২০১৮। সংগ্রহের তারিখ ২৮ মার্চ ২০২১।  "Bangladesh beats India with 4:3"। bhutanfootball (ইংরেজি ভাষায়)। ১৮ সেপ্টেম্বর ২০১৭। ৬ মার্চ ২০২১ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০২১।  "Bangladesh miss out on Saff U-18 title despite beating Bhutan"। Dhaka Tribune।  "2018 International Friendly, International Friendly"। ইএসপিএন (ইংরেজি ভাষায়)। ২৭ মার্চ ২০১৮। ১৬ মে ২০১৯ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০২১।  "International Friendly 2017/2018"। besoccer (ইংরেজি ভাষায়)। ২৭ মার্চ ২০১৮। সংগ্রহের তারিখ ২৮ মার্চ ২০২১। [স্থায়ীভাবে অকার্যকর সংযোগ] "Kool-BSPA Sports Award : Shakib Al Hasan Player of the Year"। The New Nation। ৮ জানুয়ারি ২০১৮। ৪ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০২১।  সকারওয়েতে জাফর ইকবাল (ইংরেজি) ট্রান্সফারমার্কেটে জাফর ইকবাল (ইংরেজি) ন্যাশনাল-ফুটবল-টিমস.কমে জাফর ইকবাল (ইংরেজি)